section_heading: Događaji u kući
paragraph_text: U ponedjeljak su stanari dobili svoj novi tjedni zadatak - nogometni tjedan. Ovaj tjedan ne bi bio ni po čemu posebniji od ostalih, da nije bilo neobičnog načina prezentacije istog zadatka. Stanari su po prvi puta u Big Brotheru izašli iz kuće i kombijem bili prebačeni na nogometni teren gdje su zaigrali utakmicu protiv poznatih osoba. Pobijedili su ih 4:0 i time uspješno izvršili tjedni zadatak. Također, ovog tjedna su dobili i novu vijest ponedjeljkom kojom im je Big Brother priopćio da će imati mogućnost kontakta s vanjskim svijetom, i to tako da dva stanara dobiju točnu, a jedan stanar lažnu vijest iz vanjskog svijeta. Vijest je bila istinita. U petak (77. dan) kuću je napustio Goran. Istog dana nominirani su Krešimir, Vedran, Martina, Vita i Tessa.